钦定古今图书集成/明伦汇编/闺媛典/第256卷 > 王省恒妻姚氏
## 钦定古今图书集成/明伦汇编/闺媛典/第256卷 > 王省恒妻姚氏

按《武进县志》：“姚氏，王省恒妻，节愍公章母也。省恒早
亡，章甫八龄，姚痛欲以死徇私，念吾不难一死，顾吾
死谁教章者。乃昼夜课章若严师。家贫，或终日不举
火，沤麻纺织，向市易升斗以为常。章既长，娶于姜，颇
贤。章寻成进士，得诸暨令，留连饯席，醉归，姚命杖之
曰：‘朝廷以百里赤子付酒人乎’？”章伏地不敢仰视，家
人力请，久之乃起。姚患脾疾，章祷天请以身代，手掬
矢溲，夜卧床侧不去，及没，悲痛成疾。服阕，奉命巡视
皇城，死。国难讣闻，姜一恸而绝。